# A Kádár-rendszer

# Élet a legvidámabb barakkban

|  |  |
| --- | --- |
| Összeállította: | Bozsik-Ágoston Nóra |
| Évfolyam: | 12. évfolyam |

**Törikalauz leírás:**

„A Czermanik-korszak Magyarország 1957 és 1989 közötti időszaka…”: izgalmas kísérlet lehetne hasonló módon kezdeni egy tanórát, várva az első szemfüles diák megjegyzésére, miszerint a tankönyvben a Kádár-korszak a soron következő tananyag. Igaza is lenne a diáknak, meg nem is és máris egy remek lehetőség nyílik arra, hogy a korszak kettőségére felhívjuk a figyelmet. Hogy lehet az élet vidám egy barakkban? Mitől barakk a korabeli Magyarország és miért nevezhetjük vidámnak vagy a legvidámabbnak és mihez képest? A magyar történelem egyik legmegosztóbb időszakához érkeztünk, amely a mai napig táborokra osztja a közvéleményt. Egy korszakhoz, amely mítoszokra épül, tabukkal van megtűzdelve és némi humorral fűszerezve, a mai diákság számára is egy igazi ínyencfalat lehet. A társadalmi emlékek sokfélék, igyekezzünk ezt a sokszínűséget kihasználva a diákok kritikai gondolkozását fejleszteni, rávilágítani a megírt és megélt történelem közötti különbségekre, kiaknázni az oral history adta lehetőségeket. A mindennapi élet ismertetése, elmélyülés a mikro-történelemben közelebb hozza a témát a diáksághoz, élményszerűvé teszi az oktatást. A korabeli karikatúrák, anekdoták és kabarék, ha nem is értelmezhetőek a mai diákság számára minden szinten, alkalmasak arra, hogy egy autentikus képet adjanak a rendszerről. Bár a Kádár-korszakhoz érve már az érettségi küszöbén állunk, használjuk ki a korszak adta lehetőségeket, nézzünk archív felvételeket, készítsünk interjúkat, hagyjuk, hogy a diákok megízleljék az élő történelmet. Melyik diák ne evett volna már Túró Rudit vagy utazott volna az M1-es autópályán? De vajon tudják, hogy ezek mind a Kádár-korszakra vezethetőek vissza? Vagy, hogy lehet az, hogy egy átlag dolgozó havi ezer forintot keresett, de ezerkétszázat költött el? A tananyag végére biztos minden diák tudni fogja rá a választ!

**Kerettantervi tematikai egység:** A Kádár-korszak

<http://kerettanterv.ofi.hu/03_melleklet_9-12/index_4_gimn.html>

**Kulcsszavak:**

MSZMP, pártállam, gulyáskommunizmus, új gazdasági mechanizmus, három T, háztáji gazdaság, KGST, KISZ, GYES, Mindszenty József, maszekolás, rendszerváltás

**Tantárgyi kapcsolatok:**

|  |  |
| --- | --- |
| Előzetes ismeretek | 1956-os forradalom |
| Irodalom | Weöres Sándor, Csoóri Sándor, Ottlik Géza, Örkény István |

**Történettudományi vonatkozások, szaktudományos háttér/ További tankönyv, munkafüzet, szöveggyűjtemény:**

* Romsics Ignác: Magyarország története a XX. században. Osiris, Bp., 2005.
* Huszár Tibor: Kádár János. I–II. kötet. Szabad Tér, Kossuth, Bp., 2001.
* Kende Péter: Mi történt a magyar társadalommal 1956 után? Évkönyv XI. 2003 – Magyarország a jelenkorban. Szerk. Rainer M. János, Standeisky Éva. 1956-os Intézet, Bp., 2003 9–17.
* Tabajdi Gábor: Kiegyezés Kádárral. „Szövetségi politika”, 1956−1963. Jaffa Kiadó, Bp., 2013.
* Soós Viktor Attila – Szabó Csaba – Szigeti László. *Egyházüldözés és egyházüldözők a Kádár-korszakban*. Szent István Társulat, Bp., 2010.

**Linkgyűjtemény:**

|  |  |
| --- | --- |
| Kép/térkép  | Értékelő megjegyzések |
| <https://i.pinimg.com/originals/d7/6b/8f/d76b8f0f81508f475f04c5afd82f13dc.jpg> | **Kádár-Brezsnyev csók**Kép az elvtársi csókról. A kép némi magyarázatra szorul, miért is csókolták szájon egymást a szocialista államférfiak? |

|  |  |
| --- | --- |
| Videó és animáció  | Értékelő megjegyzések |
| <https://www.youtube.com/watch?v=0gt12XdpVW8> | **A kádári konszolidáció (Videotanár, idő: 17.38.)**Egy jól felépített előadás a kádári konszolidációról. A prezentáció struktúrája akár a tanórán egymást soron követő kisebb témák sorrendjét is adhatják. A diákoknak otthoni megnézésre ajánlott.  |
| <https://zanza.tv/tortenelem/kadar-korszak> | **Zanza tv**A Zanza Tv 4 kisfilmje rövid összefoglalásokat nyújt a korszak gazdaságáról, társadalmáról valamint életmódjáról. 1. Megtorlás az 1956-os forradalom után (idő: 5.44.)
2. Gazdaság és társadalom a Kádár-korszakban (idő: 5.39.)
3. Életmód az 1960-as, ’70-es években Magyarországon (idő: 5.39.)
4. A Kádár-rendszer válsága I. (idő: 5.58.)

Szemléltető eszközként alkalmazhatóak a tanórán, de hogy a videózás ne öncélú szemlélődés legyen, ajánlott megválaszolandó kérdésekkel, feladatokkal ellátni a diákságot. Az így megszerzett új információk később, közös megbeszélés után beépíthetők a már meglévő tudásbázisba. (Pl. 2. videó) Mely máig is használatos, ismert termékek gyártására került sor a Kádár-korszakban? A videókat többnyire a fentebb említett résztémák kiegészítésére, témát lezáró ismétlésre/összefoglalásra ajánlanám. |
| <https://www.youtube.com/watch?v=p85pnjZUyd0> | **Magyarország története (43) – A kádári konszolidáció (1) (idő: 12.31.)**A televíziós sorozat 43. része dolgozza fel a Kádár-korszakot. Nagy György műsorvezető és történész szakértők segítségével csodálkozhatunk rá a korszak érdekességeire. A sorozat valamennyi része „nem iskolás ízű, hanem valódi szellemi kalandot kínál”. A tanulóknak a sorozat valamennyi része otthoni megnézésre javasolt, bizonyos értelemben kötelező.  |
| <https://www.youtube.com/watch?v=coreL3SOq_4> | **Magyarország története (43) – A kádári konszolidáció (2) (idő: 12.37.)** |
| <https://www.youtube.com/watch?v=qSJJ5lyK1Uo> | **Kádár János BBC-nek adott interjúja (idő: 6.40.)**Az interjú 1988-ban, egy évvel a rendszer összeomlása előtt készült. Érdemes lehet ilyen perspektívából kielemezni a diákokkal. (Mit sugallnak a riporter kérdései? Kitérő válaszok? Magyarország helyzete külföldi szemmel.) |
| <https://www.youtube.com/watch?v=c4QLtZaT2pw> | **Kádár János temetése (1989.07.14.)**Közel 20 perces archív felvétel Kádár János temetéséről. Stílusos lezárása lehet a témának.Esetleg vessük össze a keleti blokk egykori vezetőinek eltávozását, haláluknak körülményeit, a társadalom reakcióját. Miből fakadnak a különbségek?  |
| <https://videa.hu/videok/film-animacio/tuske-a-korom-alatt-drama-magyar-zRFdk4pM4f3pNPuo> | **Tüske a köröm alatt (idő: 1.31.15.)**A dokumentumfilm 1988-ban Karlovy Vary fesztivál fődíját nyerte el. A filmet Sára Sándor rendezte, Csoóri Sándor forgatókönyve alapján (1987). Diákoknak otthoni megnézésre ajánlható. |

|  |  |
| --- | --- |
|  Hanganyag | Értékelő megjegyzések |
| <https://www.youtube.com/watch?v=F2Vl_PUzegw&feature=share> | **Korabeli indulók (idő: 2.19.)**A korszakra jellemző indulók, dalok, melyek jól használhatóak a korszellem megidézésére. Óra elején érdeklődés felkeltésre vagy a tanóra közben kisebb szünetként meghallgathatók.  |

|  |  |
| --- | --- |
| Interaktív feladat | Értékelő megjegyzések |
| <http://www.okosdoboz.hu/feladatsor?id=498&select_osztaly_search=5-8-osztaly&select_tantargy_search=tortenelem&select_temakor_search=osszes-temakor> | **Rövid forráselemzés** Bár a rövid feladatok 8. osztályos tanulók számára készültek, idősebb diákok számára is relevánsak. Rövid agytorna gyanánt, projektorral kivetítve akár a tanórán sorra kerülhetnek. A megoldások a füzetbe írva később könnyen ellenőrizhetők. |
| <http://www.okosdoboz.hu/feladatsor?id=498&select_osztaly_search=5-8-osztaly&select_tantargy_search=tortenelem&select_temakor_search=osszes-temakor> | **Forráselemzés**A 3. és 4. forrás részleteket tartalmaz Kádár János beszédeiből. Az ehhez tartozó kérdések (Feladat fül alatt) jó kiindulási pontot adnak egy közös beszélgetésre, amelyben a logikai és kritikai gondolkozás is egyaránt fejleszthető. A tanár részéről további kérdések is megfogalmazhatók a forrásokhoz, a beszédrészletek több szinten, szemszögből is alkalmasak az elemzésre (pl. beszédstílus, szóhasználat, a Nyugat megítélése, az értelmiség helyzete). |
| <https://learningapps.org/view2714320> | **Szókereső játék**A tananyaghoz tartozó fogalmakat kell kitalálni egy definíció segítségével, illetve az akasztófa játék jól ismert szabályaival.  |
| <https://learningapps.org/view4613957>  | **Legyél Te is milliomos Kádárral** |
| <https://learningapps.org/view5453423>  | **A magyar gazdaság a Rákosi- és a Kádár-korban**Jó lehetőség az ismétlésre és a két korszak összehasonlítására, feladat: a fogalmak csoportosítása. |

|  |  |
| --- | --- |
| Internetes tartalom vagy alkalmazás  | Értékelő megjegyzések |
| <https://torimaskepp.blog.hu/2017/09/28/szex_a_kadar-korszakban#more12908838> | **Pikáns érdekességek a korszakról**Néhány érdekesség a Kádár-korszakról. Az életmód, társadalom témakörébe illeszkedő, kissé pikánsnak számító történetekre, „titkokra” mindig nyitott ez a korosztály. |
| <http://vigszinhaz.hu/program.php?mid=kXiZ7iTKyMLMKpSlWozYGh> | **Színházlátogatás** 2019. februárjában került sor a Vígszínházban Kornis Mihály: *Kádárné balladája* című egyszemélyes dráma bemutatójára. Kádár János felesége, szül. Tamáska Mária a darab főhősnője, akinek monológján keresztül kapunk képet a Kádár-korszakról. Fakultatív, iskolán kívüli programlehetőség, amely alkalmas a törzsanyag kiegészítésére, színesítésére. |
| <http://refpedi.hu/lapozo/Magyar-egyh-zt-rt-net_2017_PRESS/> | **Márkus Gábor: Magyar egyháztörténet (RPI, 2017)**A szocializmus időszaka62-64. o. |
| <http://erettsegi.ucoz.hu/load/humor_tortenelmi_viccek_karikaturak/kadar_korszak/kadar_korszak/41-1-0-60> | **Humor a történelemtanításban**Egy karikatúra néha többet mond minden szónál. Egy vicc csattanója olykor jobban megfogalmaz jelenségeket (pl. Mi az a maszekolás?), mint hosszú tudományos magyarázatok. Forráselemzésre alkalmasak.  |
| <http://mnl.gov.hu/mnl/pml/a_kadar_korszak> | **Korabeli fotók** A Magyar Nemzeti Levéltár galériájából néhány korabeli kép. Bár a korszakról számos kép áll a rendelkezésre, e képek előnye, hogy pontos forrással rendelkeznek és megjegyzésként rövid leírás is szerepel a képekhez. Felhasználható képi forrás elemzésére. |
| <https://torimaskepp.blog.hu/2017/08/28/tenyleg_olyan_puritan_volt_kadar> | **Képek a „puritán” Kádár Jánosról**A fotók a politikus helyett a magánembert mutatják be, aki a látszat ellenére korántsem élt puritán körülmények között. |

**Letölthető tartalmak:**

|  |  |
| --- | --- |
| Kinyomtatható tanulási eszköz (óravázlat, prezentáció, feladatlap, stb.) | Értékelő megjegyzések |
| **Fogalomkártyák páros vagy csoportos munkához** | **Kádár-Tabu**Kisebb csoportokat alkotva vagy nagy plénum előtt a közkedvelt „Tabu” társasjáték mintájára a diákok a **vastagon kiemelt** kulcsszavakat írják körül. |